Merson er fratatt førerkortet
Ifølge BBC er Merson ilagt en bot på snaut 15.000 kroner. Han ble pågrepet etter en kollisjon på motorveien M40 i oktober og måtte avlegge promilletest. Testen var positiv. 43 år gamle Paul Merson har slitt med rus- og gamblingproblemer. Som fotballspiller blir han først og fremst husket for tiden i Arsenal. To ganger ble Merson ligamester med «Gunners». Han spilte senere for blant annet Middlesbrough, Aston Villa og Portsmouth. Nå er Merson ekspert for Sky Sports.
Den tidligere engelske landslagsspilleren Paul Merson er fratatt førerkortet i 14 måneder som følge av promillekjøring.